
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Dunajská Streda 15P/63/2025 2225201637 22. 07. 2025 JUDr. Lenka Evinová ECLI:SK:OSDS:2025:2225201637.2
Rozsudok bez odôvodnenia Okresný súd Dunajská Streda sudkyňou JUDr. Lenkou Evinovou vo veci starostlivosti súdu o maloleté dieťa: A. B., nar. XX.XX.XXXX, v konaní zastúpené Úradom práce, sociálnych vecí a rodiny Dunajská Streda, dieťa matky: C. D., E. D., nar. XX.XX.XXXX, trvale bytom F. G. XXX/XXX, H., zast. JUDr. Eva Skačániová, advokátka, so sídlom Korzo Bélu Bartóka 789/3, Dunajská Streda a otca: I. B., nar. XX.XX.XXXX, trvale bytom F. G., XXX/XXX H., t.č. bytom J. XXX, H., v konaní o návrhu matky na úpravu výkonu rodičovských práv a povinností k maloletému dieťaťu takto rozhodol: I. Súd s c h v a ľ u j e
rodičovskú dohodu tohto znenia:
„Maloletý A. B., nar. XX.XX.XXXX sa zveruje do osobnej starostlivosti matky, s tým, že matka je oprávnená zastupovať maloletého v bežných veciach samostatne. Pri ostatných veciach, najmä pri nakladaní a správe s majetkom maloletého budú maloletého zastupovať obaja rodičia spoločne. Otec sa zaväzuje prispievať na výživu na maloletého A. B., nar. XX.XX.XXXX sumou vo výške 250,- eur mesačne, vždy do 15. dňa v mesiaci vopred k rukám matky, počnúc od vykonateľnosti rozsudku. Styk otca s maloletým A. B., nar. XX.XX.XXXX sa upravuje nasledovne: - každý nepárny týždeň od piatku od 16:00 hod. do nedele do 17:00 hod., - každý kalendárny rok 25.12. od 09:00 hod. do 18:00 hod, - každý kalendárny rok na Veľkonočný pondelok od 09:00 hod. do 18:00 hod., - počas letných školských prázdnin v rozsahu dvoch kalendárnych týždňov, ktorých dátum sa zaväzujú rodičia navzájom si upresniť, a to najneskoršie do konca júna každého kalendárneho roku. Otec je oprávnený maloletého v dohodnutých a v tejto dohode uvedených termínoch od matky prevziať v mieste jej bydliska a tam aj odovzdať.“ II. Žiaden z účastníkov
nemá
nárok na náhradu trov konania.
Poučenie: Proti výroku rozsudku, ktorým bola schválená dohoda rodičov, v súlade s ustanovením § 355 ods. 1 Civilného sporového poriadku v spojení s ustanovením § 122 Civilného mimosporového poriadku rodičia nie sú oprávnení podať odvolanie. Inak proti rozsudku nemožno podať odvolanie, nakoľko účastníci konania sa tohto svojho práva v súlade s ustanovením § 368 Civilného sporového poriadku po vyhlásení rozhodnutia pred súdom účinne vzdali. Rozsudok je v časti výživného vykonateľný doručením (§ 44 C.m.p.).
Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku alebo návrh na nariadenie výkonu rozhodnutia podľa § 370 a nasl. C.m.p..

